ຈີນ ໃຫ້ຄຳໝັ້ນ ຈະລົງທຶນ ໃນເຂດ ອາເມຣິກາລາຕິນ ຫຼາຍຂຶ້ນ
ທ່ານສີ ກ່າວ​ວ່າ ການ​ຄ້າຂາຍສອງ​ທາງ ລະຫວ່າງ ຈີນ ​ແລະ ອາ​ເມຣິກາ​ລາ​ຕິນນັ້ນ ຄາດ​ກັນ​ວ່າ ​ຈະ​ເພີ້​ມຂຶ້ນ ​ເຖິງ 500 ຕື້​ດອນ​ລາ ​ໃນ​ 10 ປີຂ້າງ​ໜ້າ.
ປະທານປະເທດ ສີ ຈິ້ນຜິງ ໄດ້ປະຕິຍານວ່າ ຈະເພີ້ມການ ຮ່ວມໄມ້ຮ່ວມມື ກັບ ບັນດາປະເທດ ໃນອາເມຣິກາລາຕິນ ແລະ ປະເທດໃນ ເຂດທະເລ Caribbean ໃນຂະນະທີ່ ທ່ານເປີດກອງປະຊຸມ ທີ່ປັກກິ່ງ ກັບບັນດາຜູ້ນຳ ຈາກຂົງເຂດ ດັ່ງກ່າວ ການພົບປະ ລະຫວ່າງ ທ່ານສີ ແລະ ບັນດາຜູ້ນຳ ຈາກປະມານ 30 ປະຊາຄົມ ໃນອາເມຣິກາລາຕິນ ແລະບັນດາປະເທດ ໃນເຂດ ທະເລ Caribbean ມີຂຶ້ນໃນລະຫວ່າງ ຈີນ ກຳລັງສະແຫວງຫາ ການມີອິດທິພົນຫຼາຍຂຶ້ນ ໃນອັນທີ່ ຊຶ່ງຕາມປົກກະຕິແລ້ວ ເປັນ ເຂດຫລັງບ້ານ ຂອງວໍຊິງຕັນນັ້ນ ທ່ານສີ ກ່າວວ່າ ການຄ້າຂາຍສອງທາງ ລະຫວ່າງ ຈີນ ແລະ ອາເມຣິກາລາຕິນນັ້ນ ຄາດກັນ ວ່າ ຈະເພີ້ມຂຶ້ນ ເຖິງ 500 ຕື້ດອນລາ ໃນ 10 ປີຂ້າງໜ້າ ຈີນ ແມ່ນມີສາຍພົວພັນ ທີ່ແໜ້ນແຟ້ນຢູ່ແລ້ວ ກັບຫລາຍໆປະເທດ ໃນ ອາເມຣິກາລາຕິນ ທີ່ໄດ້ປະທະກັບສະຫະລັດ ທາງການທູດມາແລ້ວນັ້ນ ໂດຍພິເສດ ແມ່ນປະເທດ Venezuela ໃນວັນພຸດຜ່ານມານີ້ ທ່ານສີ ໄດ້ພົບປະກັບປະທານາທິບໍດີ Vene-zuela ທ່ານ Nicolas Maduro ທີ່ກ່າວວ່າ ທ່ານໄດ້ຮັບຄຳໝັ້ນສັນຍາວ່າ ຈີນຈະໄປລົງທຶນ 20 ຕື້ໂດລາ ເຂົ້າໃນ ເສດຖະກິດ ທີ່ພວມປະສົບກັບບັນຫາຂອງຕົນ